open-index/open-wikipedia-markdown huggingface dataset:
Keith Whitley

**Keith Whitley** (1. heinäkuuta 1954 Sandy Hook, Kentucky – 9. toukokuuta 1989 Goodlettsville, Tennessee) oli yhdysvaltalainen muusikko.

Whitley kasvoi hyvin musikaalisessa perheessä. Hän aloitti julkisen esiintymisen neljävuotiaana ja voitti kykykilpailun kuusivuotiaana. Hänen multi-instrumentalistiäitinsä rohkaisi  häntä musiikkiharrastukseen ja opetti kitaransoiton alkeita. Hän omaksui erityisesti Stanley Brothersin bluegrassmusiikin. Countrylaulajat, kuten Hank Williams, George Jones, Merle Haggard ja erityisesti Lefty Frizzell, olivat hänen esikuviaan. Ammattimuusikon uransa hän loi kuitenkin aluksi bluegrassartistina.

Whitley muutti Nashvilleen aloittaakseen soolouran, ja vuonna 1984 hän teki sopimuksen RCA Recordsin kanssa. Esikoisalbumi *L.A. to Miami* ilmestyi vuonna 1985.    Billboardin Hot County Songs -listan kärkeen sijoittuivat muun muassa kappaleet ”I Wonder Do You Think of Me”, ”Don't Close Your Eyes”,  ”When You Say Nothing at All” ja ”I'm No Stranger to the Rain”. Hän ehti viimeistellä kolmannen studioalbuminsa *I Wonder Do You Think of Me*, joka julkaistiin elokuussa 1989 kolme kuukautta hänen kuolemansa jälkeen.

## Diskografia (valikoima)
### Studioalbumit
* *L.A. to Miami* (1985)
* *Don't Close Your Eyes* (1988)
* *I Wonder Do You Think of Me* (1989)
* *Kentucky Bluebird* (1991)
* *Wherever You Are Tonight* (1995)

### EP:t
* * A Hard Act to Follow* (1984)
 
### Singlet
* ”Don't Close Your Eyes” (1988)
* ”When You Say Nothing at All” (1988)
* ”I'm No Stranger to the Rain” (1989)
* ”I Wonder Do You Think of Me” (1989)
* ”It Ain't Nothin” (1990)
 
## Lähteet
Jean-Luc Brunel

**Jean-Luc Brunel** (18. syyskuuta 1946 Neuilly-sur-Seine – 19. helmikuuta 2022 Pariisi) oli ranskalainen mallien etsijä ja mallitoimiston johtaja, jota epäiltiin rikoksista Jeffrey Epsteiniin kytkeytyneessä seksuaalirikosvyyhdissä.

Brunel aloitti uransa Karin Models -mallitoimiston lahjakkuuksienetsijänä Pariisissa ja nousi myöhemmin kyseisen toimiston johtoon. 1980-luvun lopussa hän oli yksi mallitoimisto Next Management Corporationin perustajista. Vuosituhannen vaihteessa Brunel muutti Yhdysvaltoihin ja perusti MC2 Model Managementin, johon hän sai Epsteinilta rahoitusta. Brunelia on pidetty muiden muassa Christy Turlingtonin ja Milla Jovovichin ”löytäjänä”. Brunel vetäytyi julkisuudesta pian Epsteinin kuoltua elokuussa 2019. Epstein oli aikoinaan tutustunut Ghislaine Maxwellin Brunelin välityksellä.

Brunel pidätettiin Charles de Gaullen kansainvälisellä lentoasemalla joulukuussa 2020. Hän oli aikonut lähteä Dakariin Senegaliin. Brunelia alettiin tutkia epäiltynä alaikäisen raiskauksesta ja seksuaalisesta häirinnästä. Kesäkuussa 2021 aloitettiin myös toista alaikäisen raiskausta koskenut tutkinta. Lisäksi Brunelia kuulusteltiin epäiltynä ihmiskaupasta, jossa alaikäisiä epäiltiin välitetyn seksuaalisen hyväksikäytön uhreiksi. Virginia Giuffren mukaan Brunel oli välittänyt naisia ja tyttöjä muiden muassa Epsteinin rikosten uhreiksi. Giuffren mukaan Brunel oli houkutellut uhreja lupauksilla mallinurasta.

Marraskuussa 2021 Brunel vapautettiin takuita vastaan, mutta muutaman päivän kuluttua hänet määrättiin palaamaan vankilaan odottamaan oikeudenkäyntiä. Monet mallit olivat esittäneet häntä vastaan syytöksiä seksuaalirikoksista, ja Ranskan poliisi oli kuullut sadoittain mahdollisia todistajia. Brunel itse kiisti kaiken rikollisen toiminnan. Hänet löydettiin helmikuussa 2022 kuolleena La Santé -vankilasta. Hänen asianajajansa vahvistivat hänen tehneen itsemurhan hirttäytymällä.

## Lähteet
Josh Shapiro

**Joshua David ”Josh” Shapiro** (s. 20. kesäkuuta 1973 Kansas City, Missouri, Yhdysvallat) on yhdysvaltalainen demokraattipoliitikko. Hän on toiminut Pennsylvanian kuvernöörinä vuodesta 2023. Hän toimi aiemmin osavaltion oikeusministerinä 2017–2023 ja Pennsylvanian edustajainhuoneen jäsenenä 2005–2012.

Varapresidentti Kamala Harrisin noustua heinäkuussa 2024 demokraattien todennäköiseksi presidenttiehdokkaaksi kuvernööri Shapiron raportoitiin olleen yksi loppusuoralle päässeistä ehdokkaista Harrisin varapresidenttiehdokkaan valintaprosessissa .

## Lähteet

## Aiheesta muualla
Alabaman osavaltionyliopisto

**Alabaman osavaltionyliopisto** () on julkinen yliopisto Yhdysvaltain Alabamassa. Sen kampus sijaitsee Alabaman pääkaupungissa Montgomeryssä. Alabaman osavaltionyliopisto on historiallisesti ollut etenkin afroamerikkalaisille tarkoitettu oppilaitos. Se perustettiin vuonna 1867 nimellä * Lincoln Normal School of Marion*. Yliopiston aseman se sai vuonna 1969.

## Rehtorit
Seuraavat henkilöt ovat toimineet Alabaman osavaltionyliopiston rehtoreina (ei sisällä väliaikaisrehtoreita):

* 1874–1878: George N. Card
* 1878–1915: William Burns Paterson
* 1915–1920: John William Beverly
* 1924–1925: George Washington Trenholm
* 1925–1961: Harper Councill Trenholm
* 1962–1981: Levi Watkins Sr.
* 1981–1983: Robert L. Randolph
* 1983–1991: Leon Howard

* 1991–1994: Clifford C. Baker
* 1994–2000: William Hamilton Harris
* 2001–2008: Joe A. Lee
* 2008–2012: William Hamilton Harris
* 2012: Joseph H. Silver Sr.
* 2014–2016: Gwendolyn Boyd
* 2017– : Quinton T. Ross Jr.

## Tiedekunnat ja laitokset
Yliopistolla on 8 tiedekuntaa ja laitosta, jotka ovat:
*College of Business Administration
*College of Education
*College of Health Sciences
*College of Liberal Arts & Social Sciences
*College of Science, Mathematics & Technology
*College of Visual & Performing Arts
*Division of Aerospace Studies
*Continuing Education

## Lähteet

## Aiheesta muualla
Sotilasarvot Ranskan asevoimissa

**Ranskan sotilasarvot** jaetaan upseereihin ja muihin. Merivoimia lukuun ottamatta sotilasarvojen nimet ovat keskenään samat. 

## Marsalkka

Marsalkka ei ole virallinen sotilasarvo Ranskassa, vaan arvonimi.

## Upseerit

Lähde:

## Muut

Lähde:

## Lähteet
Mikael Pauna

**Mikael Pauna** (s. 21. tammikuuta 1969 Timrå) on uransa päättänyt jääkiekkoilija, pelipaikaltaan laitahyökkääjä. Pauna edusti uransa aika enimmäkseen alempien sarjatasojen joukkueita, mutta pelasi myös Ruotsin pääsarjassa Elitserienissä IF Björklöven joukkueessa kausilla 1987−1989 yhteensä 20 ottelua ja kaudella 1992−1993 Malmössä yhden ottelun. Hänen isoveljensä on Matti Pauna, ja he ovat ruotsinsuomalaisia.

## Lähteet
Jan-Axel Alavaara

**Jan-Axel "Janne" Alavaara** (s. 14. maaliskuuta 1975 Kiiruna) on pelaajauransa lopettanut ruotsinsuomalainen jääkiekkoilija, joka toimii nykyään NHL-joukkue Seattle Krakenin kykyjenetsijänä Euroopassa. Pelaajaurallaan Alavaara edusti Elitserienissä kuudella kaudella MoDo Hockeyta, joista kahdella viimeisellä kaudella hän toimi joukkueen kapteenina. Sen jälkeen hän siirtyi Västra Frölunda HC:n ja sitä seuranneen Frölundan joukkueeseen kuudeksi kaudeksi. Hän lopetti pelaajauransa kaudella 2011−2012 pelattuaan neljä kautta Keski-Euroopassa. Hän palasi viimeisellä kaudellaan Elitserieniin, Skellefteå AIK:n joukkueeseen, mutta siirtyi sieltä loppukaudeksi EBEL-sarjan itävaltalaisjoukkueeseen Black Wings Linziin. Alavaara voitti Ruotsin-mestaruuden kahdesti, kausilla 2002−2003 ja 2004−2005, ja viimeiseksi jääneellä kaudellaan EBEL:n mestaruuden. Hän pelasi kaikkiaan 573 ottelua Elitserienissä tehden 45 maalia ja antaen 97 maaliin johtanutta syöttöä hänen tehopisteidensä ollessa siten 142.

Pelaajauransa jälkeen Alavaara toimi kausilla 2013−2016 MODO:n apuvalmentajana, kausilla 2016−2018 NHL-joukkue Buffalo Sabresin amatöörien kykyjenetsijänä ja kausilla 2018−2024 Saksan DEL-sarjan Adler Mannheimin urheilutoimenjohtajana, josta hän siirtyi marraskuun 2023 lopulla Seattleen.

Alavaara puhuu melko sujuvasti suomea.

## Lähteet
Janne Riiheläinen

**Janne Vesa Ilmari ”Rysky” Riiheläinen** on Joensuussa asuva suomalainen tietokirjailija, bloginpitäjä, kolumnisti, kommentaattori ja luennoitsija. Hän on perehtynyt turvallisuuspolitiikkaan ja informaatiovaikuttamiseen.

Riiheläinen kieltäytyi varusmiespalvelun jälkeen aseista ja palautti sotilaspassinsa. Hän kieltäytyi aseista uudelleen saatuaan vuonna 2010 kutsun kertausharjoituksiin. Hän on työskennellyt mainostoimistoalalla ja sitten vapaana viestintäasiantuntijana. Riiheläinen kiinnostui turvallisuuspolitiikasta ja perusti vuonna 2012 Uusi maanpuolustus -blogin. Hän on kerännyt tietonsa avoimista lähteistä. Riiheläinen aloitti *[[Helsingin Sanomat|Helsingin Sanomissa]]* Turvallisuuspolitiikan Korkeajännitys -viikkokatsauksen pitämisen. Hän on lisäksi toiminut kolumnistina Ylellä, *[[Demokraatti (lehti)|Demokraatissa]]*, *[[Karjalainen (sanomalehti)|Karjalaisessa]]* ja *[[Ulkopolitiikka (lehti)|Ulkopolitiikassa]]*. Vuonna 2015 Riiheläinen kutsuttiin tasavallan presidentin Kultaranta-keskusteluihin. Hänestä tuli kysytty luennoitsija turvallisuuspolitiikan aiheista. Hänet valittiin asiantuntijaksi Suomen puolustusministeriön alaiseen maanpuolustustiedotuksen suunnittelukuntaan.

Helmikuussa 2017 Riiheläinen julkaisi Docendo-kustantamon kautta teoksen *#Turpo – turvallisuuspolitiikan tunteet ja järki*. Kirjassa käsitellään varsinkin Venäjää, jota Riiheläinen piti turvallisuuden kannalta suurimpana kysymyksenä. Hän katsoi Venäjän kärsivän ”haamusärystä”, koska Neuvostoliitto oli pysynyt osana kansallista omakuvaa. Riiheläinen kertoi maanpuolustuksen kuuluvan hänen mielestään kaikille; hän toivoi rauhanaktivisteilta toimintaa informaatiorauhan puolustamisessa ja faktojen tarkistamisessa. Vaikka Riiheläinen oli aikoinaan Nato-jäsenyyden voimakas vastustaja, hän arveli helmikuussa 2017 edessä voivan olla vierailta tuntuvia ratkaisuja vaativia tilanteita. Hän piti Nato-jäsenyyden mahdollisuutta tarpeellisena, koska näki muiden vaihtoehtojen poistuneen.

Riiheläinen on luennoinut disinformaatiosta ja kommentoinut myös tarkasti seuraamaansa QAnon-liikettä. Lokakuussa 2021 hän arvioi QAnonin hävinneen, mutta sulautuneen osaksi muuta disinformaatiokenttää. Riiheläinen kirjoitti salaliittoteorioita ja kansainvälistä politiikkaa käsittelevän kappaleen Ari-Elmeri Hyvösen ja Niko Pyrhösen toimittamaan teokseen *Salaliittoteorioiden politiikat – Yhteiskuntatieteellisiä näkökulmia* (Vastapaino, 2023).

## Teokset
* *Varjosta : Ryskyn kolumneja Joensuun ylioppilaslehdessä 1996–2000*, Joensuun yliopiston ylioppilaskunta, 2000
* *Rokin kolme vuosikymmentä : Ilosaarirockin juhlakirja*, Joensuun popmuusikot 2001
* *E. Hartikainen oy : 50 vuotta maarakennusta & autokauppaa*, E. Hartikainen 2015
* *#Turpo : turvallisuuspolitiikan tunteet ja järki*, Docendo 2017

## Lähteet
Apinatestaus

Ohjelmistotestauksessa **apinatestaus** on testaustekniikka, missä käyttäjä testaa sovellusta tai järjestelmää tuottamalla satunnaisia syötteitä ja tarkistamalla, miten sovellus toimii tai kaatuuko sovellus tai järjestelmä. Apinatestaus toteutetaan yleensä satunnaisilla automatisoiduilla yksikkötesteillä. Apinatestauksen nimen alkuperä on epäselvä, mutta on uskottu, että nimellä viitataan äärettömän apinajoukon lauseeseen. Toinen mahdollinen selitys nimelle on Mac OS -sovelluksesta nimeltään ”The Monkey”, jonka on kehittänyt Steve Capps ennen vuotta 1983.

Apinatestaus on osa esimerkiksi Android Studio -ohjelmistoympäristöä.

Apinatestaus voidaan jakaa ns. fiksuihin apinatesteihin ja tyhmiin apinatesteihin. Fiksuja apinatestejä kuvaillaan esimerkiksi siten, että niissä on jokin tarkempi ajatus siitä, miten ohjelmisto toimii, niiden tarkoituksena on murtaa systeemi ja ne raportoivat löydetyistä virheistä, eli bugeista. Tyhmät apinatestit, tai ”tietämättömät apinat” kuten niitä myös kutsutaan, taas ovat testejä, joissa ei ole taustatietoa järjestelmän tai systeemin toiminnasta, eikä niiden avulla tyypillisesti löydetä niin montaa virhettä kuin fiksujen apinatestien avulla, mutta toisaalta niiden avulla saatetaan löytää sellaisia tärkeitä virheitä, joita on vaikea löytää fiksuilla apinatesteillä. Apinatestien etuina on esimerkiksi se, että niiden avulla voidaan löytää tehokkaasti virheitä, joita olisi muuten hankala paikallistaa. Ne toimivat myös hyvin sellaisten virheiden etsimiseen, jotka saattaisivat rikkoa koko systeemin. Haittapuolena on taas se, että koska testit ovat satunnaisia, on virheitä hankala tai jopa mahdoton toistaa. Apinatesteillä löydettyjen odottamattomien virheiden analysointi voi myös olla haastavaa tai aikaa vievää.

## Lähteet
Darkthronen diskografia

Norjalaisen black metal -yhtye Darkthronen diskografia.
## Albumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## EP:t
* 

## Kokoelma-albumit
* 
* 
* 
* 
* 
* 

## Demot
* 
* 
* 
* 

## Singlet
* ”Too Old Too Cold” (2006)
* ”Forebyggende Krig” (2006)
* ”New Wave of Black Heavy Metal” (2007)
* ”Leave No Cross Unturned (Edit)” (2013)
* ”Burial Bliss / Visual Aggression” (2017)
* ”The Hardship of the Scots” (2019)
* ”Hate Cloak” (2021)
* ”Caravan of Broken Ghosts” (2022)
* ”Black Dawn Affilliation” (2024)

## Lähteet
Sotilasmitali (Ranska)

**Sotilasmitali** () on ranskalainen sotilasansiomitali, joka perustettiin vuonna 1852 presidentti Louis Napoléon Bonaparten käskystä. Se on korkein mahdollinen sotilasansiomitali, joka voidaan myöntää miehistölle ja aliupseeristolle, minkä johdosta sitä kutsutaan lempinimellä "aliupseerien kunnialegioona". Kaikkien ranskalaisten kunniamerkkien keskenäisessä järjestyksessä se on kolmanneksi korkea-arvoisin kunnialegioonan ja vapauden ritarikunnan jälkeen. 

Mitalia myönnetään aliupseeristolle ja miehistölle tunnustuksena urhoollisuudesta tai pitkästä palveluksesta aliupseeristossa. Kenraalikuntaan kuuluville mitalia myönnetään tunnustuksena johtamisesta, mutta näiden on täytynyt saada jo aikaisemmin kunnialegioonan suurristi. Kaikkien saajien täytyy olla joko Ranskan kansalaisia tai Ranskan liittolaisia tai sen puolella taistelevia.

Mitalia myönnetään yhdessä luokassa:

*  mitalin nauha

## Lähteet
Pogo-oskillaatio

**Pogo-oskillaatio** on nestemäistä ajoainetta käyttävissä rakettimoottoreissa esiintyvää itsestään heräävää pitkittäissuuntaista värähtelyä, joka johtuu palamisen epävakaudesta. Epävakaa palaminen johtaa moottorin työntövoiman vaihteluihin, joka aiheuttaa kiihtyvyyden vaihteluita ajoneuvon joustavassa rakenteessa, mikä puolestaan aiheuttaa vaihteluita polttoaineen paineessa ja virtausnopeudessa, mikä aiheuttaa itsestään herättävän syklin.
## Lähteet
Gregorius Steenman

**Gregorius Steenman** (13. helmikuuta 1700 Turku – 10. toukokuuta 1746 Turku) oli suomalainen opettaja, pappi ja Turun akatemian kvestori ja professori.

Steenmanin vanhemmat olivat kauppias Jöran Hansinpoika Steenman ja Valborg Grelsintytär Kriander ja puoliso vuodesta 1732 Christina Margaretha Paléen (k. 1800). Steenman tuli ylioppilaaksi Uppsalan yliopistosta 1718–1719 ja opiskeli Turun akatemiassa vuodesta 1722. Filosofian maisteriksi hän valmistui 1726 ja hänet vihittiin papiksi Turussa 1741. 

Steenman oli Tukholman triviaalikoulun apuopettaja 1719–1720 ja Turun katedraalikoulussa opettaja 1721–1722, kollehtori vuodesta 1727 ja lehtori 1730–1732. Turun akatemian vilja-aitan hoitaja hän oli vuodesta 1727 ja kvestori 1732–1741. Fysiikkaa ja matematiikkaa opettanut Steenman oli pyhien kielten professori Turun akatemiassa vuodesta 1741, mutta hänen kielitieteellinen työnsä jäi melko merkityksettömäksi, osin myös professorikauden lyhyen ajan takia.

Paimion kirkkoherra Steenman oli vuodesta 1741, Turun suomalaisen seurakunnan kirkkoherra vuodesta 1745 ja Turun tuomiokapitulin jäsen 1741–1746. Hän toimi Turuna akatemian filosofisen tiedekunnan promoottorina 1745 ja julkaisi kaiken kaikkiaan kolme väitöskirjaa.

## Lähteet

## Aiheesta muualla
*
Mikko Mäkelä (rovasti)

**Mikko Mäkelä** (s. 1972) on suomalainen pappi ja rovasti, joka on työskennellyt Lasten ja nuorten keskuksen toiminnanjohtajana elokuusta 2022 alkaen. Aiemmin hän on toiminut Kirkkohallituksen kasvatuksen asiantuntijana, Helsingin NMKY:n nuorisotyön johtajana, Helsingin seurakuntayhtymän kasvatus- ja seurakuntapalveluiden päällikkönä sekä Pornaisten seurakunnan vs. kirkkoherrana.

Mäkelä on valtion nuorisoneuvoston jäsen ja toimii luottamustoimissa esimerkiksi Taksvärkin, Lastensuojelun keskusliiton sekä Publivan hallituksessa. Aikaisemmissa luottamustoimissa Mäkelä on toiminut muun muassa Keravan seurakunnan kirkkovaltuuston puheenjohtajana ja Suomen Iceheartsin hallituksen varapuheenjohtajana. 

Mäkelä on koulutukseltaan teologian maisteri, työnohjaaja, konsultti ja ratkaisukeskeinen terapeutti. Hän on ollut ideoimassa Walk in -terapiatoimintaa Suomeen.

## Lähteet
Joanna Robinson

**Joanna Robinson** (s. 1989) on suomalainen kouluratsastaja. Hän edustaa Helsinki Riders Clubia. Hän on kilpaillut GP-tasolla vuodesta 2019. Hän edusti Suomea Pariisin kesäolympialaisissa 2024.

Robinsonin kilpailuhevosia ovat Diego 471, Belmore 2 ja Glamouraline. Glamouraline oli Robinsonin ratsu Pariisin olympialaisissa. Se loukkaantui auto-onnettomuudessa Ranskassa keväällä 2021 mutta on kuntoutunut siitä.  Robinson sijoittui olympialaisten joukkuekilpailussa kahdeksanneksi eikä yltänyt henkilökohtaiseen loppukilpailuun.

Robinson asuu Alankomaissa brittiläisen aviomiehensä kanssa. Hän on aiemmin asunut Espanjassa ja Britanniassa. Hänen valmentajanaan toimii Remy Bastings.

## Lähteet
Stromovka

**Stromovka** (viralliselta nimeltään **Královská obora**, *kuninkaallinen metsästyspuisto*) on yksi suurimmista puistoista Tšekin pääkaupunkissa Prahassa. Kooltaan se on noin 88,67 hehtaaria. 

## Historia

Stromovkan kuninkaallinen metsästyspuisto perustettiin vuonna 1266, kun Böömin kuningas Ottokar II Přemysl aitasi sen metsästysalueekseen ja rakennutti sinne kesähuvilan. Puisto koki kovia hussilaisten hallitessa Prahaa, mutta myöhemmin Vladislaus II korjautti sen valtakaudellaan. Rudolf II:n aikana Stromovkan rakennuksia uudistettiin, luonto- ja vesialueita laajennettiin sekä tunneleita rakennettiin. Muun muassa puiston etelärinteillä sijaitsevan huvilan renessanssiulkoasu on tältä ajalta. Historiansa aikana puisto toimi myös useaan kertaan sotilasleirinä. Nykyään ravintolana toimiva suuri salirakennus on alun perin vuodelta 1689.

Itävallan keisari Frans I:n vuonna 1804 antama asetus muutti Stromovkan kaikille avoimeksi puistoksi. 2000-luvulla puiston infrastruktuuria on peruskorjattu useaan kertaan ja sen lampia ja puustoa elvytetty. Esimerkiksi vuonna 2016 valmistuneessa projektissa Stromovkaan kaivettiin kaksi uutta lampea.

## Nähtävyydet
* Rudolfin tunneli (*Rudolfova štola*)
* Kuvernöörin kesäpalatsi (*Místodržitelský letohrádek*)
* Planetaario (*Planetárium*)
* *Šlechtova restaurace* -ravintola
* *Restaurace Vozovna* -ravintola
* Buštěhradin rautatienvartijan talo (*Strážní domek Buštěhradské dráhy*)
Lähde:

## Palvelut
Kävely-, juoksu-, pyöräily- sekä hevosreittien lisäksi Stromovkan alueella sijaitsee kaksi vapaassa käytössä olevaa ulkokuntosalia. Tämän puistossa sijaitsee lukuisia leikkipaikkoja sekä neljä suurempaa piknik-aluetta.

Stromovkan alueella sijaitsee monta vapaasti käytettävää juomavesipistettä sekä kaksi yleistä käymälää ja useampia irtonaisia kuivakäymälöitä.

## Liikenneyhteydet
Stromovka sijaitsee Bubenečin kaupunginosassa Vltavajoen etelärannalla. Raitiovaunulinjat 6, 12 sekä 17 pysähtyvät pysähtyvät sen itäisen sisäänkäynnin lähettyvillä. Lähin metroasema on muutaman minuutin kävelymatkan päässä sijaitseva Nádraží Holešovice.

Puistoon pääsee myös polkupyörällä ja sitä halkovat päällystetyt pyörätiet.

## Lähteet

## Aiheesta muualla
Viktor Thor

**Viktor Thor** (s. 17. maaliskuuta 2000 Hudiksvall, Ruotsi) on ruotsalais-suomalainen pikajuoksija. Thor edustaa Ruotsissa Strands IF:ia ja Suomessa Porvoon Akillesta. Kansainvälisellä tasolla Thor edustaa Ruotsia. Hän on 175 cm pitkä ja painaa 70 kg.  

Boråsin alle 20 vuotiaiden EM-kilpailuissa 2019 Thor juoksi pikaviestissä karsiutuen ajalla 41,57. Ruotsin mestaruuskilpailuissa hän on saavuttanut pronssia 100 metrillä vuonna 2022 ja 60 metrillä pronssia vuonna 2023 ja hopeaa 2024. 

Viestijuoksun SM-kilpailuissa hän on voittanut kultaa 4 x 100 metrin viestissä vuonna 2021 ja pronssia 2023.

Hänen kaksoisveljensä William Thor on myös pikajuoksija. 

## Henkilökohtaiset ennätykset

## Lähteet
Henri Ruoste

**Henri Ruoste** (s. 18. helmikuuta 1982 Rauma) on suomalainen kouluratsastaja. Hän edustaa Turun Seudun Ratsastajia. Hän on sijoittunut Euroopan-mestaruuskilpailuissa parhaimmillaan kuudenneksi ja edustanut Suomea kaksissa olympialaisissa.

Ruoste kilpaili EM-kilpailuissa ensimmäisen kerran vuonna 2013, jolloin hän Jojo AZ -ratsullaan sijoittui henkilökohtaisessa kilpailussa 28:nneksi ja joukkuekilpailussa kymmenenneksi. Vuoden 2019 EM-kilpailussa hän sijoittui Rossetti-ratsullaan 15:nneksi. Tokion olympialaisissa kesällä 2021 Ruosteen suoritus epäonnistui Kontestro DB -ratsun säikähdettyä suorituksensa aikana kameraa, ja tuloksena oli 52. sija. Saman vuoden syyskuussa Hagenin EM-kilpailuissa Ruoste ja Kontestro DB sijoittuivat henkilökohtaisessa Grand Prix Freestylessa kuudenneksi ja Grand Prix Specialissa 13:nneksi. Joukkuekilpailussa Suomi sijoittui kuudenneksi.

Ruosteen ratsu Kontestro DB sai laskimotukoksen kesällä 2022 ilmeisesti jonkin pistoksen seurauksena vierastallissa Aachenissa. Tapahtuman yksityiskohtia ei saatu selvitettyä. Kontestro ei toipunut enää kilpailukuntoon.

Ruoste edusti Suomea Pariisin kesäolympialaisissa 2024. Hän sijoittui *Tiffanys Diamond* -ratsullaan joukkuekilpailussa kahdeksanneksi eikä yltänyt henkilökohtaiseen loppukilpailuun.

Ruoste asuu Saksassa, jossa hänellä on puolisonsa Senta Kirchhoffin kanssa talliyritys. Hän on aiemmin asunut myös Englannissa.

## Lähteet
Greg Locke

**Greg Locke** (s. 1976 Nashville, Tennessee) on yhdysvaltalainen evankelikaaleja edustava pappi, joka perusti Mount Julietin Global Vision Bible Churchin ja saavutti myöhemmin suuren suosion netin välityksellä. Hän on saarnoissaan usein käsitellyt politiikkaa ja esittänyt salaliittoteorioita.

## Tausta
Locken isä oli rikollinen, mutta hänen äitinsä meni uusiin naimisiin pojan ollessa 5-vuotias. Poika ei tullut toimeen isäpuolensakaan kanssa. Hän tuli ensimmäisen kerran pidätetyksi 11-vuotiaana murtautumisesta. Kertomansa mukaan Locke alkoi tapella kouluissa ja bussissa; hänen luokkakaverinsa pelkäsivät ja välttelivät häntä. 15-vuotiaana hän päätyi useiden pidätysten jälkeen lastenkotiin Murfreesboroon. Tämän jälkeen hän tutustui uskontoon ja omaksui kristillisen vakaumuksen. Locke perusti perheen, opiskeli seminaarikoulussa ja käynnisti Global Vision Bible Churchin toiminnan. Hän ryhtyi kiertämään saarnaamassa eri puolilla Yhdysvaltoja ja kansainvälisesti.

Locken johtama kirkko mainostaa itseään paikkana, jossa rikkinäiset ihmiset löytävät elämään uutta tarkoituksenmukaisuutta.

## Julkisuus
Locke sai konservatiivisissa piireissä suosiota kritisoimalla vuonna 2016 Targetia sen käyttöön ottamasta vessa- ja pukuhuonepolitiikasta. Hän profiloitui abortin ja Planned Parenthoodin vastustajana. Locke aloitti myös salaliittoteorioiden esittämisen saarnoissaan. Hän esitti väitteitä lapsikauppaan käytetyistä tunneleista Valkoisen talon alla ja syytti muiden muassa Joe Bidenia, Oprah Winfreyta ja Tom Hanksia pedofiliasta. Locke piti Donald Trumpia legitiiminä Yhdysvaltain presidenttinä Joe Bidenin presidenttikauden aikana.

Kun Lockelta kysyttiin QAnon-uskomusjärjestelmästä, hän kertoi vastustavansa sitä ja olevansa todenpuhuja. Hänen esittämänsä salaliittoteoriat kuitenkin olivat samat, jotka kuuluivat QAnon-kokonaisuuteen. Suosituilla evankelikaalien Youtube-kanavilla jatkettiin Locken ja muiden taholta QAnon-käsitysten jakamista ilman kyseisen sanan mainitsemista, vaikka QAnon-sisältö oli muodollisesti kielletty. Locke osallistui vuonna 2023 ReAwaken America Touriin, jota syytettiin rokotevastaisista ja vuoden 2020 presidentinvaaleja koskeneista salaliittoteorioista. Anti-Defamation Leaguen mukaan tapahtumat olivat äärioikeistolaisen salaliittoteoreetikon järjestämiä ja niihin osallistui muun muassa näkyviä QAnon-vaikuttajia. Locke osallistui elokuvaan *Come Out in Jesus Name* (2023).

Heinäkuussa 2023 Locke ilmoitti poistaneensa Facebookista tuhansia suosittuja videoitaan, koska koki uskonnollisen työnsä jääneen politiikan varjoon. Hän väitti pyöräillessään saaneensa Jumalalta kehotuksen poistaa vuosina 2015–2021 Facebookiin jakamansa sisältö ja yrittäneensä neuvotella, mutta Jumalan olleen ehdoton. Locke kuitenkin kertoi, ettei ”laske miekkaansa” vaan parantaa ilmaisutapaansa eikä tue vaaliehdokkaita. Kertomansa mukaan hän ei aikonut tehdä myönnytyksiä seksuaali- ja sukupuolivähemmistöille eikä Planned Parenthoodille.

## Lähteet
Kirvatsin jytä

**Kirvatsin Jytä** on Porissa on vuosittain heinä-elokuun taitteessa järjestettävä porilainen nostalgiamusiikkitapahtuma. Se pidettiin ensimmäistä kertaa vuonna 2015. Tapahtuma on järjestäjien mukaan suunnattu entisille nuorille ja kaikille nostalgiamusiikin ystäville.

Tapahtumapaikkana on Porin Kirjurinluoto ja se järjestetään aina keskiviikkoisin.

Tapahtumaa järjestää sama organisaatio kuin saman viikon perjantaina ja lauantaina järjestettävä Porispere rockfestivaali.

## Historiaa

### 2019
Vuoden 2019 Kirvatsin Jytä Vol. 5 järjestettiin 31. heinäkuuta 2022. Esiintymässä olivat Abba – 1974 Tribute Show (UK), Matchbox (UK), Pepe Willberg, A. Aallon Rytmiorkesteri ja K. Juva & Haavekuva

### 2020
Tapahtuma peruttiin koronaepidemian vuoksi.

### 2021
Vuoden 2021 Kirvatsin Jytä Vol. 6 järjestettiin 28. heinäkuuta 2022. Esiintymässä olivat Eini, Muska yhtyeineen feat. Kai Jämsä Kirka Tribute, Jiri Nikkinen, The Beatles Tribute Band, Red Clay Ramblers

### 2022
Vuoden 2022 Kirvatsin Jytä Vol. 7 järjestettiin 3. elokuuta 2022. Esiintymässä olivat Boney M feat. Liz Mitchell, DR. Feelgood, Marion, Markku Aro ja The First. Markku Aro perui keikkansa paria päivää ennen tapahtumaa ja pikavauhtia paikkaamaan tuli Tero Vaara.

### 2023
Vuoden 2023 Kirvatsin Jytä Vol. 8 järjestettiin 2. elokuuta 2023. Esiintymässä olivat Lapinlahden linnut, Meiju Suvas, Menneisyyden vangit ja SF-Blues

### 2024
Vuoden 2024 Kirvatsin Jytä Vol. 9 järjestetään 31.7.2024. Esiintymässä ovat Erja Lyytinen, Maarit Hurmerinta, Leavings-orkesteri solistinaan Timo Rautiainen, Coitus Int 50 Revial ja Puppe & The Boys

## Lähteet

## Aiheesta muualla
* Kirvatsin jytän kotisivut
Huang Yuting

**Huang Yuting** (, s. 3. syyskuuta 2006) on kiinalainen urheiluampuja. Huang voitti Pariisin olympialaisissa 2024 kultaa 10 metrin ilmakiväärin parikilpailussa Sheng Lihaon kanssa ja hopeaa 10 metrin ilmakiväärissä. Huang voitti kolme kultaa Aasian kisoissa 2022.

## Lähteet
Levätetrat

**Levätetrat** (Parodontidae) on tetrakaloihin kuuluva kalaheimo. Lajeja elää makeissa vesissä Etelä-Amerikassa. Heimon lajit luettiin aiemmin kuuluviksi keilatetroihin.

## Lajit ja anatomia
Levätetroihin kuuluu kolme sukua ja 32 lajia. Heimon lajit ovat hoikkia ja sukkulamaisia. Suurimmat kalat voivat saavuttaa 15 cm:n pituuden. Selkäevä on lyhyt ja rasvaevä pieni. Tyypillinen piirre on kuonon alla oleva suu. Levätetrojen ruumiissa on usein tummia raitoja tai laikkuja.

## Levinneisyys ja elintavat
Levätetroja tavataan koko Etelä-Amerikassa ja muutamia lajeja myös Panamassa. Ne kiinnittyvät kiviin ja soraan ja viihtyvät voimakkaastikin virtaavissa vesissä. Levätetrojen ravintoa ovat erityisesti levät.

## Lähteet
Rauf & Faik

**Rauf & Faik** () ovat venäläinen pop-duo, jonka jäsenet muodostaa azeritaustaiset kaksoisveljet Rauf ja Faik Mirzajev (*Рауф и Фаик Мирзаев / Rauf və Faik Mirzəyev;* s. 7. heinäkuuta 1999, Iževsk).

Rauf & Faik on ollut aktiivinen vuodesta 2015. Heidän tunnetuimpiin kappaleisiinsa lukeutuu vuoden 2018 *Detstvo* (**, ’lapsuus’). Veljekset laulavat sekä venäjäksi että englanniksi. 

Vuonna 2024 heidän Youtube-kanavallaan on reilu 6 miljoonaa tilaajaa ja vajaa kaksi miljardia katselukertaa.

## Lähteet

## Aiheesta muualla
* Rauf Faik - детство (Official audio)
Hyung Jin Moon

**Hyung Jin ”Sean” Moon** (s. 1979 New York) on yhdysvaltalainen militantiksi kultiksi kuvaillun Rod of Iron Ministriesin eli Sanctuary Churchin perustaja. Hän on Yhdistymiskirkon perustaneen Sun Myung Moonin nuorin poika.

Moon opiskeli Harvardin yliopistossa. Hän harjoitti aikoinaan buddhalaisuutta ja julkaisi esseekokoelman *A Bald Head and a Strawberry*. Vuonna 2008 Sun Myung Moon siirsi Yhdistymiskirkon johtajan aseman Hyung Jin Moonille. Sun Myung Moonin kuoltua vuonna 2012 pojan ja hänen äitinsä Hak Ja Hanin välillä puhkesi valtakamppailu. Hak Ja Han vaati Hyung Jin Moonia lähtemään Korean niemimaalle, mutta Moon kieltäytyi ja siirtyi Newfoundlandiin Pennsylvaniaan. Hän perusti vuonna 2013 Rod of Iron Ministriesin vanhemman veljensä, Kahr Armsin toimitusjohtaja Kook Jin Moonin tuella.

Moon pitää Yhdistymiskirkon johtoa isänsä kuoleman jälkeisenä aikana epälegitiiminä. Uudessa uskonliikkeessään hän julistautui Toiseksi kuninkaaksi. Rod of Iron Ministriesin mukaan maan päälle rakennetaan taivaan valtakunta, jota hallitaan rynnäkkökiväärein. Moonin mukaan kyky puolustautua ”aggressiivista, saatanallista maailmaa vastaan” on välttämätön. Kultin yhteydessä toimii Peace Police Peace Militia, jossa tarjotaan koulutusta kamppailulajeissa, veitsi kädessä harjoitettavissa kamppailuissa ja aseenkäytössä. Aseet, varsinkin AR-15 ovat kultissa pyhitetyssä asemassa, koska niitä pidetään Ilmestyskirjassa mainittuina rautaisina sauvoina. Liikkeen jumalanpalveluksissa esiinnytäänkin AR-15-kiväärien kanssa. Moon nousi vuonna 2018 otsikoihin Rod of Iron Ministriesin jäsenille ja heidän aseilleen pitämänsä siunaustilaisuuden myötä. Kultti on avoimesti Donald Trumpia tukeva ja äärioikeistoon kytkeytyvä. Moonin mukaan julkiset koulut indoktrinoivat lapset ”homoseksuaaliseen ja transsukupuoliseen agendaan”.

Moon osallistui muiden kultin jäsenten kanssa Yhdysvaltain kongressitalon valtaukseen johtaneisiin mielenosoituksiin vuonna 2021, mutta ei mennyt kongressitaloon sisälle. Vuonna 2022 hän alkoi julkaista King Bullethead -nimellä niin kutsutusta MAGA Rap -tyylistä vaikutteita ammentaneita rapkappaleita. Sanoituksissa muun muassa väitetään lapsia aivopestävän seksuaali- ja sukupuolivähemmistöjen yhteisöön sekä yhdistetään koronarokotteet tappaviin vaikutuksiin. Youtuben poistettua Moonin kultin vuoden 2020 presidentinvaaleja ja koronapandemiaa koskevista valheista nettitoiminta siirtyi Rumbleen. Moonin kanssa ovat tehneet yhteistyötä eräät konservatiivikristilliset pastorit sekä republikaanipuolueen poliitikot Rick Saccone ja Doug Mastriano.

## Lähteet
Lukas Märtens

**Lukas Märtens** (s. 27. joulukuuta 2001 Magdeburg) on saksalainen uimari. Hän on voittanut 400 metrin vapaauinnissa olympiakultaa, maailmanmestaruuden ja Euroopan-mestaruuden.

Märtens kilpaili olympialaisissa ensimmäisen kerran Tokiossa 2021. Hän sijoittui 4&nbsp;×&nbsp;200 metrin vapaauintiviestissä seitsemänneksi eikä selviytynyt henkilökohtaisilla matkoilla loppukilpailuun: hänen kokonaissijoituksensa oli 1&nbsp;500 metrin vapaauinnissa yhdestoista, 400 metrin vapaauinnissa kahdestoista ja 200 metrin vapaauinnissa seitsemästoista.

Märtens saavutti Budapestin pitkän radan MM-kilpailuissa 2022 hopeaa 400 metrin vapaauinnissa, oli neljäs 1&nbsp;500&nbsp;metrin vapaauinnissa ja seitsemäs 200 metrin vapaauinnissa. Saman vuoden Rooman pitkän radan EM-kilpailuissa hän sai kultaa 400 metrin ja hopeaa 800 metrin vapaauinnissa. Fukuokan MM-kilpailuissa 2023 hän saavutti 400 metrin vapaauinnissa pronssia sekä sijoittui 800 ja 1&nbsp;500&nbsp;metrin vapaauinneissa viidenneksi. Dohan MM-kilpailuissa 2024 hän sai 400 metrin vapaauinnissa pronssia ja oli 200 metrin vapaauinnissa neljäs.

Pariisin olympialaisissa 2024 Märtens voitti kultaa 400 metrin vapaauinnissa ajalla 3.41,78. Hän sijoittui viidenneksi 200 metrin vapaauinnissa sekä kahdeksanneksi 200 metrin selkäuinnissa ja 4&nbsp;×&nbsp;200 metrin vapaauintiviestissä. Singaporen MM-kilpailuissa 2025 hän voitti 400 metrin vapaauinnin maailmanmestaruuden ajalla 3.42,35 ja sai pronssia 800 metrin vapaauinnissa. Saman vuoden Lublinin lyhyen radan EM-kilpailuissa hän saavutti hopeaa 400 metrin vapaauinnissa.

Märtens saavutti nuorten EM-kilpailuissa 2019 hopeaa 4&nbsp;×&nbsp;200&nbsp;metrin vapaauintiviestissä ja sekajoukkueiden 4&nbsp;×&nbsp;100&nbsp;metrin sekauntiviestissä.

## Lähteet
Air Indian lento 101

**Air Indian lento 101** oli Air Indian kansainvälinen reittilento silloiselta Saharin kansainväliseltä lentoasemalta Mumbaista Heathrow’n lentoasemalle Lontooseen. 24. tammikuuta 1966 lentoa operoinut Boeing 707 törmäsi vuoreen Mont Blancin massiivissa Ranskan alueella. Lennolla oli 106 matkustajaa ja 11 miehistön jäsentä, jotka kaikki saivat surmansa onnettomuudessa. Yksi kuolleista oli intialainen ydinfyysikko Homi Jehangir Bhabha. Onnettomuuspaikka sijaitsee huomattavan lähellä Air Indian lennon 245 onnettomuuspaikkaa 15 vuotta aiemmin.

## Lentokone ja miehistö
Lentokone oli malliltaan Boeing 707-437, rekisteriltään VT-DMN ja valmistenumeroltaan 18055/200. Kone oli valmistunut vuonna 1961 ja sillä oli lennetty yhteensä 16&nbsp;188 tuntia.

Koneen kapteenina toimi syyskuussa 1922 syntynyt J. T. D’Souda, jolla oli lentokokemusta yhteensä 14&nbsp;464 tuntia. Perämiehenä toimi toukokuussa 1926 syntynyt G. C. Wilks, jolla oli lentokokemusta yhteensä 12&nbsp;899 tuntia.

## Tapahtumien kulku
Lento oli sujunut normaalisti lukuunottamatta vikaa toisessa navigaatioavustimessa. Miehistö oli ilmoittanut Geneven aluelennonjohdolle kello 7.00 Greenwichin paikallisaikaa tulleensa lentopinnalle 190. Heidän käskettiin pitää korkeus kunnes olisivat kyenneet laskeutumaan alemmaksi. Viallisen navigaatioavustimen vuoksi miehistö ilmoitti vastauksessaan juuri ohittavansa Mont Blanc -vuoren, mutta lennonjohtaja huomautti koneen olevan vielä kahdeksan kilometrin päässä vuoresta. Siitä huolimatta miehistö jatkoi laskeutumista, kunnes törmäsi vuoreen noin 4&nbsp;750 metrin korkeudessa.

## Onnettomuuden väitetyt syyt
Tutkinnan mukaan kapteeni todennäköisesti laski väärin sijaintinsa suhteessa Mont Blanciin. Lennonjohto yritti korjata tämän virheen, mutta miehistö oli saattanut ymmärtää viestin väärin ja jatkanut laskeutumista. Koneen putoamisesta on syytetty myös Yhdysvaltoja, jotka olisivat räjäyttäneet koneen, koska Homi Bhabha oli sen kyydissä. Väittämän mukaan koneen paine oli laskenut äkillisesti ruumassa olleen pommin takia, sillä lentoarvotallentimia ei koskaan löydetty. Vuoden 2013 kirjassa *Conversations With The Crow* väitetään CIA:n apulaisjohtaja Robert Crowleyn tunnustaneen murhanneensa Bhabhan.

## Lähteet
Mona McSharry

**Mona Lucille McSharry** (s. 21. elokuuta 2000) on irlantilainen uimari. Hän on rintauinnin mitalisti olympialaisista sekä lyhyen radan MM- ja EM-kilpailuista.

McSharry voitti vuonna 2017 nuorten Euroopan-mestaruuden 50 metrin ja 100 metrin rintauinnissa sekä nuorten maailmanmestaruuden 100 metrin rintauinnissa. Ensimmäisen aikuisten arvokisamitalinsa hän saavutti ottamalla pronssia 50 metrin rintauinnissa lyhyen radan EM-kilpailuissa 2019.

McSharry selviytyi ensimmäisen kerran aikuisten pitkän radan arvokilpailuissa loppukilpailuun toukokuussa 2021 sijoittumalla EM-kilpailuissa 100 metrin rintauinnissa seitsemänneksi. Hän kilpaili olympialaisissa ensi kerran Tokiossa 2021. Siellä hän sijoittui 100 metrin rintauinnissa kahdeksanneksi ja 200 metrin rintauinnin alkuerissä 20:nneksi. Joulukuussa 2021 hän saavutti MM-pronssia 100 metrin rintauinnissa ja sijoittui neljänneksi 50 metrin rintauinnissa lyhyen radan MM-kilpailuissa.

McSharry sijoittui pitkän radan EM-kilpailuissa 2022 viidenneksi 100 metrin rintauinnissa sekä seitsemänneksi 50 metrillä ja 200 metrillä. Pitkän radan MM-kilpailuissa 2023 hän ylsi loppukilpailuun 100 metrin rintauinnissa, jossa hän sijoittui viidenneksi. Pari viikkoa MM-kilpailujen jälkeen hän voitti alle 23-vuotiaiden Euroopan-mestaruudet 50:n, 100:n ja 200 metrin rintauinnissa.

McSharry sijoittui pitkän radan MM-kilpailuissa 2024 viidenneksi 100  metrin ja 200 metrin rintauinnissa sekä kahdeksanneksi 50 metrillä. Pariisin olympialaisissa 2024 hän saavutti 100 metrin rintauinnissa pronssia 0,05 sekuntia kiinalaiselle hopeamitalistille Tang Qiantingille hävinneenä mutta 0,01 sekuntia edellä Italian Benedetta Pilatoa ja Yhdysvaltojen Lilly Kingiä. 200 metrin rintauinnin välierissä hän oli yhdestoista.

McSharry on opiskellut Yhdysvalloissa Tennesseen yliopistossa vuodesta 2020.

## Lähteet
Hurrikaani Beryl

**Hurrikaani Beryl** oli tuhoisa 5-luokan hurrikaani, joka vaikutti Karibialla, Jukatanin niemimaalla ja Yhdysvaltojen Meksikonlahden rannikolla kesäkuun lopussa ja heinäkuun alussa 2024. Se muodostui aikaisemmin kesällä kuin mikään muu 5-hurrikaani sitä ennen. Näin kova myrsky koettiin jo heinäkuussa vasta toista kertaa,  ensimmäinen oli vuoden 2005 hurrikaani Emily. Atlantin hurrikaanikauden 2024 toinen nimetty myrsky, ensimmäinen hurrikaani ja ensimmäinen voimakas (luokan 3–5) hurrikaani Beryl rikkoi monia ennätyksiä.

Kun Beryl osui eteläisille Windwardsaarille 1. heinäkuuta, sen voimakkuus oli 4 Saffir–Simpsonin asteikolla. Se osui suoraan Grenadaan, ja aiheutti suurta tuhoa Saint Vincentillä ja Grenadiineilla – pienille saarille, joilla on vähän kokemusta luokan 4 hurrikaanista. Voimakkaimmillaan Beryl oli luokassa 5, kun se ohitti Jamaikan ja Caymansaaret läheltä rantaa. Se siirtyi kohti Meksikon Jukatanin niemimaan itärannikkoa, ja rantautui Texasiin luokan 1 hurrikaanina 8. heinäkuuta aiheuttaen myrskyvuoksen ja äkkitulvia.

Yksittäisten myrskyjen syyt ovat monimutkaisia, joten yksittäisten tapausten katsominen ilmastonmuutokseen on vaikeaa. Mutta poikkeuksellisen korkeat merenpinnan lämpötilat nähdään keskeisenä syynä siihen, miksi hurrikaani Beryl on ollut niin voimakas. Yleensä tällaiset voimakkaat myrskyt kehittyvät vasta myöhemmin kauden aikana, kun meret ovat lämmenneet läpi kesän. Hurrikaanit tarvitsevat energianlähteekseen meriveden lämpötilaksi vähintään 27 °C, jotta ne voivat kehittyä. Hurrikaani Berylin reitin varrella olevat vedet ovat olleet paljon tätä lämpimämpiä.

Berylissä oli erityistä myös sen nopea voimistuminen. Se kehittyi tavallisesta trooppisesta matalapaineesta 42 tunnissa voimakkaaksi hurrikaaniksi. Nopea kehitys lisää hurrikaanin tuhoisuutta, koska yhteiskunnalla on vähemmän aikaa valmistautua.

## Lähteet
Hybridimateriaalit

**Hybridimateriaalit** ovat materiaaleja, jotka on valmistettu yhdistämällä kaksi erilaista ainetta. Valmistuksessa käytetään synteettisiä menetelmiä, jotka voivat olla orgaanisia tai epäorgaanisia. Hybridimateriaaleja hyödynnetään nanoteknologiassa ja älylaitteissa. Niitä käytetään erilaisten laitteiden näytöissä, aurinkokennoissa ja kaasuantureissa. Jotkut hybridimateriaalit ovat jauhemaisia. Hybridimateriaalit ovat joskus erittäin kyllästettyjä ja tällöin ne muodostavat vahvoja massoja, joita voidaan käyttää suojana syövyttäviltä aineilta. Eloperäisten aineiden ja biologisten prosessien hyödyntämismahdollisuuksia hybridimateriaaleissa on tutkittu.

## Lähteet
Villeny

**Villeny** on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 33 kilometriä Romorantin-Lanthenayn kaupungista pohjoiseen.

Saint-Martinin kirkko on rakennettu vuosisatojen aikana. Vanhin osa on 1100-luvulla rakennettu laiva. Kirkon apsis on 1500-luvulta, ja torni luultavasti 1600-luvulta. Kirkon sisustus on 1800-luvulta.

## Lähteet

## Aiheesta muualla
Tynnyripuisto

**Tynnyripuisto**  () on viheralue Matinkylän pohjoisosassa eteläisessä Espoossa.

Tynnyripuisto sijaitsee välittömästi Länsiväylän eteläpuolella ja kauppakeskus Iso Omenan länsipuolella. Puistoa uudistettiin 2020-luvulla ja remontti valmistui kesällä 2024. Eniten muutoksia tehtiin puiston eteläiseen osaan, johon rakennettiin kivetty oleskelualue, johon kuuluu muun muassa vesileikkialue. Sen eteläpuolelle rakennettiin pieni tapahtumatasanne. Puiston länsiosaan rakennettiin leikkialue. Puiston pohjoisosan historialliset kivimuurit säilytettiin muistona Tallbackan tilasta, joka sijaitsi ammoin nykyisen puiston alueella. Tynnyripuiston kulkureitit jätettiin suunnilleen ennalleen.

Tynnyripuiston halki virtaa Tiistilänoja koillisesta lounaaseen. Se laskee Finnoon altaaseen. Ojaa hyödynnetään hulevesien johtamiseen.

## Kuvia

Tynnyripuisto Matinkylä Espoo 090624.jpg|Tynnyripuistoa remontoidaan
Tynnyripuiston eteläosa Matinkylä 250724.jpg|Tynnyripuiston tapahtumatasanne


## Lähteet
Adenauer-de Gaulle -palkinto

**Adenauer-de Gaulle -palkinto** (, ) on saksalais-ranskalainen palkinto, jota myönnetään Saksan tai Ranskan kansalaisille, tai näissä maissa toimiville organisaatioille, jotka ovat ansioituneet maiden välisten suhteiden kehittämisessä. Palkinnon arvo on 10 000 euroa ja se on nimetty liittokansleri Konrad Adenauerin ja presidentti Charles de Gaullen mukaan.

Palkinto perustettiin vuonna 1988 Élysée-sopimuksen 25-vuotispäivän kunniaksi. Palkinnon saajasta päättää 10-henkinen raati, jonka jäsenistä puolet on ranskalaisia ja puolet saksalaisia.

## Lähteet
Kahteen rakastunut

**Kahteen rakastunut** voi tarkoittaa

* *[[Kahteen rakastunut (vuoden 1955 elokuva)|Kahteen rakastunut]]*, vuoden 1955 musikaalikomediaelokuva
* *[[Kahteen rakastunut (vuoden 1938 elokuva)|Kahteen rakastunut]]*, vuoden 1938 komediaelokuva
Gabdeldžabbar Kandalyi

**Gabdeldžabbar Kandalyi** (, ; 1797 Simbirskin kuvernementti – 1860 Samaran kuvernementti) oli tataarin ja arabian kielellä kirjoittanut runoilija. Hänen teoksiinsa lukeutuu muun muassa "Sahibdžamal" (صاحب جمال / Səxibcamal), jossa Kandalyi näytti "maallista kiinnostusta naista kohtaan", mikä sen puolesta oli aikaansa edellä tataarikirjallisuudessa. Gabdeldžabbar Gabdelmadžitin lempinimi "Kandalyi" tulee hänen kotikylänsä nimestä.

## Lähteet
Herttoniemenrannan ala-asteen koulu

**Herttoniemenrannan ala-asteen koulu** on Helsingin Herttoniemenrannassa sijaitseva vuonna 2000 valmistunut Helsingin kaupungin omistama alakoulu, jossa sijaitsee alakoulun vuosiluokat 1-6 sekä yleisopetuksen luokkien lisäksi valmistava luokka ja kolme erityisluokkaa. Koulussa on noin 505 oppilasta ja 50 opettajaa. Koulun rehtorina toimii Anna-Kaisa Kolu.  Koulun oppilaaksiottoalue on Herttoniemenrannan alue.

## Lähteet
Zhongzhou Holdings Financial Center

**Zhongzhou Holdings Financial Center** () on Shenzhenissä Kiinassa sijaitseva 301 metriä korkea pilvenpiirtäjä. Torni rakennettiin vuosina 2008–2015, ja siinä on 61 kerrosta. Rakennuksessa on hotelli ja toimistotiloja.

Zhongzhou Holdings Financial Centerin suunnitteli arkkitehtitoimisto Adrian Smith + Gordon Gill Architecture. Rakennuksessa on teräsydin, mutta muuten siinä on komposiittirakenne. Rakennuksessa on korkea aula, joka ulottuu tornin itäpuolella 18. kerroksen korkeuteen. Rakennuksen vieressä sijaitsee toinen asuinkäytössä oleva pilvenpiirtäjä, jonka korkeus on 160 metriä.

## Lähteet
Wuxi Maoye City

**Wuxi Maoye City** () on Wuxissa Kiinassa sijaitseva 304 metriä korkea hotellikäytössä oleva pilvenpiirtäjä, joka on kaupungin neljänneksi korkein rakennus. Torni rakennettiin vuosina 2008–2014, ja siinä on 68 kerrosta.

## Lähteet
The Pinnacle

**	The Pinnacle** () on Kantonissa Kiinassa sijaitseva 350 metriä korkea pilvenpiirtäjä, joka on kaupungin neljänneksi korkein rakennus. Tornissa on 60 kerrosta, ja se rakennettiin vuosina 2008–2012. The Pinnaclessa on toimistotiloja, ja se on valmistettu betonista.

## Lähteet
Adrian Smith + Gordon Gill Architecture

**Adrian Smith + Gordon Gill Architecture** on Chicagossa Yhdysvalloissa päämajaansa pitävä arkkitehtitoimisto. Yrityksen perustivat vuonna 2006 Adrian Smith, Gordon Gill ja Robert Forest. Yrityksen suunnitelemiin pilvenpiirtäjiin kuuluvat muun muassa Wuhan Greenland Center, Central Park Tower, Zhongzhou Holdings Financial Center ja 830 Brickell. Lisäksi yritys on yli kilometrin korkuiseksi tarkoitetun Jeddah Towerin suunnittelija.

## Lähteet

## Aiheesta muualla
* Viralliset kotisivut
Talgat Galiullin

**Talgat Nabijevitš Galiullin** (, ; s. 22. heinäkuuta 1938 Kitškalnja) on tataaritaustainen venäläinen kirjailja, kirjallisuuskriitikko, filologian tohtori ja professori, jonka huomionosoituksiin lukeutuu "Venäjän federaation arvostettu tutkija" (2009) ja "Tatarstanin tasavallan kansankirjailija" (2023). Galiullin on Venäjän humanitaarisen akatemian täysjäsen.

Galiullin on luonut tieteellisen koulukunnan, joka perehtyy 1900- ja 2000-lukujen tataarirunouteen. Hän on tutkinut muun muassa modernin tataariproosan "moraalisia ja esteettisiä ongelmia". Galiullin on tuottanut yli tuhat tieteellistä teosta, mukaan lukien 53 kirjaa ja monografiaa. Hän valmisteli 23 kandidaattia ja neljä tieteen tohtoria.

## Lähteet
Adolf Hitlerin synnyinkoti

**Adolf Hitlerin synnyinkoti** on Braunau am Innissä Itävallassa sijaitseva rakennus, jossa syntyi saksalainen poliitikko Adolf Hitler (1889–1945). Rakennuksen tilasta on kiistelty Itävallassa, ja Itävallan hallitus otti sen haltuunsa vuonna 2016.  Rakennuksen on tarkoitus valmistua poliisiasemaksi vuonna 2025.

## Lähteet

## Aiheesta muualla
Pyöräily kesäolympialaisissa 2024 – miesten aika-ajo

**Miesten pyöräilyn aika-ajo [[Kesäolympialaiset 2024|Pariisin 2024 kesäolympialaisissa]]** kilpailtiin 27. heinäkuuta 2024 Pariisissa reitillä, joka alkoi Hôtel des Invalidesilta ja päättyi Pont Alexandre III:lle. Kilpailuun osallistui 34 urheilijaa 27 maasta.

Kilpailu käytiin sateisessa säässä tasaisella mutta liukkaalla reitillä. Belgia otti kaksi mitalia Remco Evenepoelin voitettua ja Wout van Aertin tultua kolmanneksi. Toiseksi sijoittui Italian Filippo Ganna.

## Formaatti ja reitti
Kilpailijat lähtivät matkaan reitille väliaikalähtönä 90 sekunnin lähtövälillä. Ensimmäinen kilpailija lähti matkaan kello 16.32 paikallista aikaa ja viimeinen kello 17.21.30. Kilpailureitin pituus oli 32,4 kilometriä. Kilpailun lähtöpaikka oli Hôtel des Invalides ja reitti kulki Pont de Sullyn, Place de la Bastillen, Bois de Vincennesin, Vincennesin linnan ja Place de la Nationin kautta takaisin Place de la Bastillelle ja siitä maaliin, joka sijaitsi Pont Alexandre III:lla. Reitti oli käytännössä tasainen: nousumetrejä tuli koko matkalla yhteensä 150. Reitti itsessään ei ollut erityisen tekninen tai vaativa, mutta se oli epätasainen ja sisälsi pintamateriaalin vaihteluita. Lisäksi kilpailupäivänä vallinnut sateinen sää teki erityisesti mutkista ja reitillä olleista tiemerkinnöistä liukkaita.

## Tapahtumat
Alkupään lähtijöistä nopeiten aloitti Italian Alberto Bettiol, vaikka hän lähestulkoon kaatui ajettuaan liukkaiden tiemerkintöjen yli. Kilpailun keskivaiheilla lähteneistä parhaassa alkuvauhdissa puolestaan oli Yhdysvaltain Magnus Sheffield, joka kuitenkin kaatui myöhemmin kilpailun aikana. Sheffieldin ajan ensimmäisessä väliaikapisteessä alitti kolmella sekunnilla Belgian Wout van Aert, jota ei ennakkoon odotettu mukaan voittotaisteluun. Toisin kuin aika-ajossa yleensä, van Aert lähti matkaan pyörällä, jonka molemmissa renkaissa oli umpinaiset kiekot. Viimeisten viiden lähtijän joukossa olivat ennakkosuosikkeihin kuuluneet britti Josh Tarling, italialainen kaksinkertainen maailmanmestari Filippo Ganna ja viimeisenä lähtenyt belgialainen Remco Evenepoel.

Muutama minuutti lähtönsä jälkeen Tarling joutui pysähtymään ja vaihtamaan pyörää puhjenneen eturenkaan vuoksi. Hän jäi ensimmäisessä väliajassa van Aertista kolme sekuntia. Ganna puolestaan alitti van Aertin ajan yli kahdella sekunnilla ja Evenepoel puolestaan Gannan ajan seitsemällä sekunnilla. Toisella väliaikapisteellä Ganna oli pudonnut neljällä sekunnilla van Aertin taakse. Evenepoel säilytti johtonsa 12 sekunnin erolla van Aertiin. Tarling oli neljäntenä kahden sekunnin päässä mitalisijoista. Viimeisellä osuudella Tarling sai van Aertia kiinni, mutta hävisi kuitenkin kahdella sekunnilla. Gannakin polki lopun kovaa ja nousi van Aertin ohi kymmenellä sekunnilla. Evenepoel vei silti voiton 15 sekunnin erolla Gannaan. Ilman rengasrikkoakaan Tarlingin vauhti ei olisi riittänyt voittokamppailuun, mutta hän olisi luultavasti saanut hopeaa tai pronssia.

## Tulokset

## Lähteet
Luettelo Ranskan ydinvoimaloista

**Luettelo Ranskan ydinvoimaloista** sisältää sekä nykyiset, suljetut että suunnitellut ydinvoimalat ja reaktorit Ranskassa.

Vuonna 2023 maassa oli 56 käytössä olevaa ydinreaktoria, yksi rakenteilla ja 14 poistettu käytöstä.

Vuonna 2018 Ranska ilmoitti sulkevansa 14 reaktoria vuoteen 2035 mennessä, pienentävänsä ydinvoiman osuutta maan energiapaletissa ja korvaavansa sitä uusiutuvilla energianlähteillä. Kuitenkin vuonna 2023 Tricastinin yli 40-vuotias 1-reaktori sai käyttöluvan seuraavaksi kymmeneksi vuodeksi.

## Lähteet
*
### Viitteet
Lotte Center Hanoi

**Lotte Center Hanoi** on Vietnamin pääkaupungissa Hanoissa sijaitseva 272 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2009–2014, ja siinä on 65 kerrosta. Rakennuksessa on hotelli sekä asuin- ja toimistotiloja.

## Lähteet